###### J e g y z ő k ö n y v

**Készült:** a Karcag Városi Önkormányzat Képviselő-testületének **2017. október 26-án megtartott** üléséről(**2017/XIII. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Molnár Pál, Dr. Kanász-Nagy László, Nagyné László Erzsébet, Karcagi‑Nagy Zoltán, Szepesi Tibor, Pánti Ildikó, Andrási András, Lengyel János, Dr. Kovács László képviselők

Kovács Szilvia alpolgármester, Rózsa Sándor jegyző, Dr. Czap Enikő aljegyző, Dr. Bukács Annamária irodavezető, Szabóné Bóka Réka költségvetési csoportvezető, Sipos Mariann gazdálkodási csoportvezető, Nyester Ferenc önkormányzati tanácsadó, Nagyné Major Mária intézményi és civil kapcsolatok ügyintézője, Kun Csilla a Karcagi Többcélú Kistérségi Társulás Szociális Szolgáltató Központ intézményvezetője, Karcagi Hírmondó, Karcag TV, FM rádió munkatársa, Donkó Gábor informatikus, Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvvezető, a lakosság részéről 10-15 fő

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 11 fő megjelent, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket, azzal a változással, hogy a 9. napirend kerüljön át zárt ülésre, 19. napirendként.

Aki azzal egyetért, jelezze!

**A képviselő-testület döntése:** 11 igen szavazat, nemleges szavazat, tartózkodás nem volt

Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Tájékoztató a Városi Önkormányzat Városgondnoksága tevékenységéről | Molnár Pál igazgató |
| 1. Tájékoztató a Karcagi Többcélú Kistérségi Társulás Szociális Szolgáltató Központ működéséről 2016. évben | Kun Csilla intézményvezető |
| 1. Javaslat a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló rendelet-tervezetre | Dobos László polgármester |
| 1. Javaslat a helyi népszavazás kezdeményezéséhez szükséges választópolgárok számának megállapításáról szóló rendelet-tervezetre | Rózsa Sándor jegyző |
| 1. Javaslat a hivatali helyiségen kívüli és hivatali munkaidőn túli házasságkötés és bejegyzett élettársi kapcsolat létesítése engedélyezésének szabályairól és díjairól szóló rendelet‑tervezetre | Rózsa Sándor jegyző |
| 1. Javaslat a települési önkormányzatok rendkívüli önkormányzati támogatása igénylésére | Dobos László polgármester |
| 1. Javaslat az Országos Mentőszolgálat Alapítvány támogatására | Dobos László polgármester |
| 1. Javaslat a karcagi általános iskolák felvételi körzeteire a Jász-Nagykun-Szolnok Megyei Kormányhivatal részére | Dobos László polgármester |
| 1. Javaslat a DIGI Távközlési és Szolgáltató Korlátolt Felelősségű Társasággal kötendő bérleti szerződésekre | Dobos László polgármester |
| 1. Javaslat a Karcag, Dózsa György út 2. szám alatti, 43 m2 alapterületű nem lakás céljára szolgáló helyiség Triadom Kft. részére történő bérbeadására | Dobos László polgármester |
| 1. Javaslat aKarcag-Tilalmasi Mezőgazdasági Korlátolt Felelősségű Társasággal kötendő a Társaság tulajdonában lévő kutak és vízhálózat bérletéről szóló megállapodásról, valamint a 99/2014.(IV.24.) „kt.” sz. határozat és az azt módosító határozatok hatályon kívül helyezéséről szóló 93/2015. (IV.30.) „kt” sz. határozat módosítására | Dobos László polgármester |
| 1. Javaslat a Karcag, Széchenyi István sugárút 83. C épület fsz. 3. alatti 33,68 m2  alapterületű önkormányzati bérlakás pályázat útján történő bérbeadására | Dobos László polgármester |
| 1. Javaslat Karcag Város Kultúrájáért Díj adományozására | Dobos László polgármester |
| 1. Javaslat Karcag Város Sportjáért Díj adományozására | Dobos László polgármester |
| 1. Javaslat a Karcag belterületi 5964/1, 5964/2 és 5985 hrsz-ú ingatlanok telekhatár‑rendezéséről és az 5964/2 hrsz-ú ingatlanon található építmény és az alatta lévő földterület tulajdonjogának átruházásáról szóló 84/2017. (III.30.) ,,kt.” sz. határozat módosítására | Dobos László polgármester |
| 1. Javaslat a Karcag, Napsugár utca 20. szám alatt található 2394/12 hrsz-ú ingatlan Varga József részére történő értékesítésére | Dobos László polgármester |
| 1. Javaslat a Karcag, külterület 01454/1 és 01454/2 hrsz alatti ingatlanok Németh Attila részére nem lakás céljára történő bérbeadására | Dobos László polgármester |
| 1. Javaslat a „Karcag Kincse Rendezvényszervező Nonprofit Kft.” alapítására | Dobos László polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 11 igen szavazat, nemleges szavazat, tartózkodás nem volt

**254/2017. (X.26.) „kt.” sz. h a t á r o z a t**

**a Karcag Városi Önkormányzat Képviselő-testülete 2017. október 26-ai ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Javasolta, hogy a **13-tól 18-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény (továbbiakban: Mötv.) 46. § (2) bekezdés a) és c) pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 11 igen szavazat, nemleges szavazat, tartózkodás nem volt.

**255/2017. (X.26.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **13-tól 18-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés a) és c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:**  A napirendek tárgyalása előtt köszöntötte **Egyed Judit sakkozót,** a debreceni Fazekas Mihály Gimnázium tanulóját, aki a közelmúltban az **U18 sakkcsapat** **Európa-bajnokságon** az I. táblán 7-ből 5 és fél ponttal a mezőny **4. legjobb teljesítményét érte el**. Csapatban 7. helyezettek lettek.

**A világbajnokságon pedig 22. helyezést ért el.**

A kitűnő teljesítményhez a Karcag Városi Önkormányzat nevében gratulált és további szép eredményeket kívánt.

Megkérte, hogy legyen szíves kifáradni és egy virágcsokrot átvenni.

***– Egyed Judit köszöntése, virágcsokor átadása –***

**Dobos László polgármester:** Köszöntötte továbbá **Dr. Nyíri László professzor urat,** akinek szeptemberben a Karcagi Kutatóintézet 70 éves évfordulója alkalmából, – mint a kutatóintézet egykori igazgatójának, az Alföld Program atyjának – Dr. Dobránszki Judit tudományos főigazgató asszony **Vezekényi Ernő-díjat adott át.**

A rangos elismeréshez a Karcag Városi Önkormányzat nevében gratulált, további szép alkotó éveket és jó egészséget kívánt.

Megkérte, hogy legyen szíves kifáradni és az ajándékot átvenni.

***– Prof. Dr. Nyíri László köszöntése, ajándék átadása –***

**Prof. Dr. Nyíri László:** Elmondta gondolatait az Alföld programról, majd köszönetét fejezte ki a városnak mind azért a segítségért, amit a Kutató Intézetnek nyújtott. Kérte, hogy a továbbiakban is segítsék az intézet munkáját.

A képviselő-testület tagjainak további jó munkát, kitartást, sok sikert és jó egészséget kívánt.

**Dobos László polgármester:** Megköszönte professzor úr gondolatait, majd köszöntötte **Pengő Ferenc urat, a Kun-Média Kft. ügyvezetőjét,** akit október 24-én Budapesten, **az 1956-os Magyar Forradalom és Szabadságharc évfordulója alkalmából** Dr. Fazekas Sándor miniszter úr – a Jász-Nagykun-Szolnok megyei események objektív tudósításában, a hiteles tájékoztatásban, a Karcag FM Rádió és az infokarcag.hu hírportál irányításában végzett kiváló tevékenységéért – **Miniszteri Elismerő Oklevélben részesített.**

A kitüntetéshez az önkormányzat nevében gratulált, további sikereket és jó egészséget kívánt.

Felkérte, hogy legyen szíves kifáradni és az ajándékot átvenni!

***– Pengő Ferenc köszöntése, ajándék átadása –***

**Dobos László polgármester:** Felkérte Rózsa Sándor jegyző urat, hogy a két testületi ülés között történt **fontosabb események**ről adjon tájékoztatást.

**Rózsa Sándor jegyző:**

* **"Szeptember 28-a és 30-a között** Szepsiben, a testvérvárosi sportrendezvényen Kovács Szilvia alpolgármester képviselte a Karcag város vezetését.
* **Szeptember 28-án** került sor a „Méltóság mezeje” őszi találkozójára a Rákbetegek Országos Szervezetének Karcagi Klubja és a „MINDIG VAN REMÉNY” Daganatos Betegekért Alapítvány szervezésében. Jelen volt Szepesi Tibor képviselő, köszöntőt mondott Molnár Pál képviselő.
* **Szeptember 28-án** szüreti mulatságot rendeztek a Zöldfa úti Idősek Otthonában. A rendezvényen Molnár Pál képviselő és Dobos László polgármester képviselték a városi önkormányzatot.
* **Szeptember 28-án** Karcagon került megrendezésre a fogyatékkal élők megyei atlétikai versenye, ahol a város vezetését Szepesi Tibor képviselte. A versenyzőket Kovács Sándor, a megyei közgyűlés elnöke köszöntötte.
* **Szeptember 29-én** szakdolgozói tudományos konferenciát rendezett a Kátai Gábor Kórház.
* **Szeptember 29-én** *Képmese* címmel rendeztek nyílt délelőttöt a Csokonai úti óvodában. Az eseményen Pánti Ildikó volt jelen az önkormányzat képviseletében.
* **Október 2-a és 10-e között zajlottak** az*Őszi Könyvtári Napok* programsorozat karcagi eseményei.
* **Október 3-án** *Táj és ember* címmel kiállítás nyílt az Országos Nyugdíjas Polgári Egyesület szervezésében a Civil Házban. A városvezetést Dobos László polgármester és Pánti Ildikó képviselték a rendezvényen.
* **Október 3-án** tartották a Horváth Ferenc és a Zöldfa úti Idősek Otthonában az Idősek Napi rendezvényeket. Az ünnepségen köszöntőt mondott Molnár Pál képviselő, a képviselő-testületből jelen volt Pánti Ildikó.
* **Október 4-én** az Idősek Napja alkalmából rendezett ünnepségen Dobos László polgármester köszöntötte a tagokat az Idősek Klubjában. Pánti Ildikó képviselő és Kovács Szilvia alpolgármester is részt vettek az eseményen.
* **Október 4-én** tanösvényt adtak át a Jókai úti óvodában. Jelen volt Kovács Szilvia alpolgármester.
* **Október 5-én** hagyományápoló szüreti mulatságot rendeztek a Táncsics Mihály úti óvodában, melyen részt vett Kovács Szilvia alpolgármester.

* **Október 6-án** *Pöttömfogadó* rendezvény és *Mesekerítés* avató ünnepség volt a Takács Péter úti óvodában. Karcag Város Önkormányzatát Kovács Szilvia alpolgármester és Pánti Ildikó képviselte a rendezvényen.
* **Október 6-án** megemlékezéssel és koszorúzással tisztelegtünk az aradi vértanúk, valamint az 1848/49-es forradalom és szabadságharc áldozatai előtt. Emlékező beszédet mondott Gulyás Zsolt plébános, érseki tanácsos. Közreműködtek a Kováts Mihály Huszárbandérium huszárjai és Mészáros László, a debreceni Ady Endre Gimnázium dráma tagozatos tanulója. A megemlékezésen jelen voltak Pánti Ildikó, Nagyné László Erzsébet, Molnár Pál és Szepesi Tibor képviselők, Kovács Szilvia és **Gyurcsek János alpolgármesterek, valamint Dobos László polgármester**.
* **Október 7-én** CAC kutyakiállításon vehettek részt az érdeklődők, melyet a Magyar Ebtenyésztők Országos Egyesület Karcagi Szervezete rendezett **a Zuglógerben**. A kiállításon részt vett Szepesi Tibor képviselő, megnyitó beszédet mondott Molnár Pál képviselő.
* **Október 7-én** a *Nagykunsági ízes ételek és népi mesterségek – halételek az asztalon* című rendezvényen Kunmadarason Nagyné László Erzsébet képviselte Karcag Város Önkormányzatát.
* **Október 7-én** rendezték meg a Civilek éjszakájátKarcagon, a Kossuth téren. A rendezvényen jelen voltak Pánti Ildikó és Nagyné László Erzsébet képviselők.
* **Október 7-én** volt a Cserhát Kft. új irodaépületének átadása. Az átadáson részt vett Kovács Szilvia alpolgármester, a megjelenteket Dobos László polgármester köszöntötte.
* **Október 8-án** kerültek megrendezésrea XXII. Karcagi Lovasnap és a IV. Karcagi Traktoros Ügyességi Verseny programjai. Köszöntőt mondott dr. Fazekas Sándor földművelésügyi miniszter, Kovács Sándor, a Jász-Nagykun-Szolnok Megyei Közgyűlés elnöke és Dobos László polgármester.

A díjugratás és a traktoros versenyszámok mellett a Kátai Gábor Kórház és a Kardiológiai Osztály szervezésében a „Szívünk világnapja” alkalmából egészségügyi rizikófaktor szűréseken vehettek részt a kilátogatók. „A legszebb konyhakertek” program karcagi eredményhirdetésén Kovács Szilvia alpolgármester, a program ötletgazdája értékelte a versenyben résztvevő kerteket. A napot fogathajtó bemutató zárta. A városi önkormányzatot dr. Kanász-Nagy László, Szepesi Tibor, Pánti Ildikó, Molnár Pál és Nagyné László Erzsébet képviselték a programokon.

* **Október 11-én** rendezte meg a Madarász Imre Egyesített Óvoda a *Kelj fel Jancsi!* játékos sorversenyt a Városi Sportcsarnokban. A sporteseményen jelen voltak Szepesi Tibor képviselő, Kovács Szilvia alpolgármester és Dobos László polgármester.
* **Október 12-én** volt a Szentannai Napok megnyitó rendezvénye. A megnyitón részt vett Szepesi Tibor képviselő.
* **Október 13-án** került sora rendőrkapitányság új épületének alapkőletételére. A városi önkormányzatot Karcagi Nagy Zoltán, Szepesi Tibor, Pánti Ildikó, Molnár Pál és Gyurcsek János alpolgármester képviselték.Köszöntő beszédet mondottDobos László polgármester.
* **Október 14-én** Nyugdíjas Sportnapot szervezett az Országos Nyugdíjas Polgári Egyesület. A sportrendezvényen Szepesi Tibor képviselő köszöntötte a résztvevőket.
* **Október 20-án**  a Nemzeti Agrárgazdasági Kamara *Erős vidék* címmel rendezett konferenciát a Szentannai Sámuel Középiskolában. A konferencián Molnár Pál képviselte a város önkormányzatát.
* **Október 22-én** a református templomban istentiszteleti alkalmon emlékeztünk 1956 hőseire.
* **Október 23-án** Kemény Pál síremlékénél koszorúzással és mécsesek gyújtásával róttuk le kegyeletünket a karcagi mártír előtt az Északi temetőben. Ezután ünnepi megemlékezésre került sor a Városháza előtti téren, majd koszorúzással tisztelegtünk az 1956-os forradalom és szabadságharc áldozatai előtt. Ünnepi beszédet mondott dr. Lengyel Györgyi, az Emberi Erőforrások Minisztériumának közigazgatási államtitkára.

**A megemlékező programokon részt vettek** dr. Kanász-Nagy László, Karcagi Nagy Zoltán, Nagyné László Erzsébet, Szepesi Tibor, Pánti Ildikó és Molnár Pál képviselők, Kovács Szilvia és **Gyurcsek János alpolgármesterek, valamint Dobos László polgármester.**

* **Október 25-én** Őszi Nyugdíjas Bált rendezett a Déryné Kulturális Központ és az „Életet az éveknek” nyugdíjas klub. A bálon Kovács Sándor, a JNSZ Megyei Közgyűlés elnöke köszöntötte a résztvevőket, megjelenteket."

**Dobos László polgármester:** Kérdés, hozzászólás van-e?

Kérdés, hozzászólás nem hangzott el.

Javasolta a két testületi ülés között történt fontosabb eseményekről szóló tájékoztatás elfogadását. Aki egyetért, kézfeltartással jelezze.

**A képviselő-testület döntése:** 11igen szavazat. Nemleges szavazat és tartózkodás nem volt.

**256/2017. (X.26.) „kt.” sz. h a t á r o z a t**

**a két testületi ülés között történt fontosabb eseményekről**

A Karcag Városi Önkormányzat Képviselő-testülete a két testületi ülés között történt fontosabb eseményekről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Bejelentette, hogy a **szabadságolási terv**től eltért, a két ülés között eltelt időszakban 2017. október 9-én és október 17-én vett ki szabadságot.

**Dobos László polgármester:** Napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

**Lengyel János képviselő:** Első kérdése a városban lévő gyalogos átkelőhelyek felfestésével kapcsolatos lett volna, de örömére szolgál, hogy elkezdődtek a munkálatok.

Lakossági kérésként jelezte, hogy szükséges lenne a városban új gyalogos átkelőhelyek létesítése. Kérdése az volt, hogy lehetséges-e, melyhez négy helyszínt javasolt:

* a Dózsa György út és a Karcagi Szakképzési Centrum közötti szakasza, mivel ott naponta sok iskolás megy át az úttesten, ezért nagyon fontos lenne,
* a Dózsa György út és a Kacsóh utca kereszteződésében két gyalogos átkelőhely megvalósítása is indokolt lenne,
* a következő a Nagykun Látogató Központnál,
* valamint a Második Világháborús Emlékműtől a Madarasi útra történő átkelőhely létesítése is szükségszerű lenne

Új parkoló helyek kialakítására lenne szükség a Postánál, a Szakképzési Centrumnál. Kérdése az volt, lesz-e erre lehetőség, megfog-e valósulni és mikorra várható?

Javasolta a Szakképzési Centrum hátsó udvarát, amely több autónak is parkolóhelyet tudna biztosítani.

Megkérdezte továbbá, hogy a kórház körül létesülhetnek-e új parkolóhelyek és ha igen mikor?

**Dobos László polgármester:** Magától érthetődő, hogy minél komfortosabbá szeretnék tenni a várost, ami mindig az anyagi lehetőségek függvényében történik meg.

A gyalogátkelőhelyek kialakítását meg fogják vizsgálni, ha közlekedés szempontjából lehetséges, akkor meg is valósítható.

Az új parkolóhelyek kialakítása egyre inkább szükséges több helyen a városban. A pályázati lehetőségek és a költségvetés függvényében tudják majd megvalósítani. Természetesen már az idén nem, jövőre tavasztól lesz aktuális.

**Andrási András képviselő:** Karcag környékén a kertek ma már kinőtték magukat és eljutottak oda, hogy utca nevet is viselnek, ahol egyre többen laknak. A lakók problémája, hogy hivatalos ügyintézés esetén nincs házszámuk, ezért azt kérik, legyen.

Megjelent a médiában és a hírlapokban, hogy a Kormány a közműbekötést ingyenesen biztosítja a tulajdonosok részére. Megkérdezte, hogy igaz-e a hír, illetve Karcagon hogyan és hol lehet ezt intézni?

A TRV-vel úgy tűnik folyamatos a probléma, a Kisújszállási úton még mindig nem valósult meg az út helyreállítása a csatornajavítás miatt. Kérte polgármester urat, hogy jelezze ezt a TRV számára.

Továbbá kérte, hogy a közútkezelőt ismételten kérjék meg a Kisújszállási út felújítására, mivel egyre veszélyesebb helyzet alakult ki.

Sajnos a városnak több közlekedési útja kezd hasonló helyzetbe kerülni, ezért kérte, hogy ezt is jelezzék a közútkezelőnek. Ígéretet tett arra, hogy a Megyei Közgyűlésen újfent jelezni fogja ő is.

Tudja, hogy a 4-es főútvonal nem az önkormányzaté, de érinti a várost, a karcagpusztai lejáró rövid, így balesetveszélyes, kérte ezt is jelezzék a közútkezelő felé.

**Dobos László polgármester:** Megköszönve a felvetéseket elmondta, hogy a kertváros az nem lakóövezet, véleménye szerint nincs szükség házszámokra. Az, hogy valaki oda kiköltözik egyéni joga és lehetősége. Ettől függetlenül, ha lesz rá lehetőség megpróbálják megoldani.

A közműbekötések ingyenessége nem valós hír, semmilyen alapja nincsen. A helyi rendelet alapján kialakult egy kedvező közműbekötés, azokon a részeken, ahol még nincs csatornahálózat, viszonylag elérhető áron meg tudják oldani a bekötést. Van lehetőség, de nem ingyenes.

A TRV-vel kapcsolatos felvetéssel egyetértett, de sajnos az idén már nem készül el. A Kisújszállási úton először a földalatti részt javítják ki és ezután kerül sor az útjavításra, de már csak jövőre.

**Molnár Pál képviselő:** A TRV-vel kapcsolatban a belvízvédelem is szóba jön és közelednek azok a napok, melyek egyre csapadékosabbak lesznek. A TRV is érintett a befogadó csatorna tekintetében, amely Karcag város belvízét fogadja be. Ez évek óta rendkívül rossz állapotban lévő belvízcsatorna. Korábban már jelezte, hogy nagyon komoly környezetszennyeződési problémák merülhetnek fel, amennyiben hathatós intézkedés nem történik.

Örömmel jelentette be, hogy azóta szép munka keretében kitisztították a csatornának azt a szakaszát, amely a vörösőrházi szivattyúteleptől a szennyvíztelepig található. Itt köszönte meg a TRV-nek, hogy hamar elvégezték a munkát.

A Kisújszállási úton lévő csatorna felújításával kapcsolatban a TRV védelmére mindenképpen megjegyezte, hogy ott egy alvállalkozó dolgozik. Véleménye szerint elég jól kezelték a felmerülő problémákat. Nem könnyű egy beszakadt csatornaszakaszt ilyen nagy forgalmú úton rendbe rakni, de elég gyors munkát végeztek. Az újaszfaltozással kapcsolatos leszakadást egy fél napon belül kijavították, itt is nagyon gyorsan lereagálták, ami leszakadt. Nem 100%‑os minőségű munka, de úgy érzi hasonló vállalatokhoz képest előre lépés volt.

Karcag város képviselő-testülete döntött arról áprilisban, hogy az aszfalton lévő kátyúkat ki fogja javítani az önkormányzati utakon. Ezek a kátyúzási munkák a végéhez közelednek, természetesen keletkeztek új kátyúk is. A kátyúk felmérése megtörtént, a jövő héten, amennyiben az időjárás is engedi, befejezik a munkálatokat.

**Dobos László polgármester:** Az nem lényeges, hogy alvállalkozó végzi a munkálatokat, ez közös érdek, hogy az a munka, amit már régen el kellett volna végezni, azt normális módon végezzék el.

További napirend előtti kérdés, észrevétel nem volt.

Rátértek a napirendek tárgyalására.

|  |  |
| --- | --- |
| **1. napirendi pont:** | Tájékoztató a Városi Önkormányzat Városgondnoksága tevékenységéről |

**Dobos László polgármester:** Megkérdezte, hogy az írásbeli tájékoztatóhoz van-e szóbeli kiegészítés?

**Molnár Pál képviselő, a Városi Önkormányzat Városgondnokságának igazgatója:** Megköszönte polgármester úrnak és a képviselő-testületnek azt a támogatását, amit az elmúlt évben is megkapott a Városgondnokság. Nagyon sok feladatot elvégzett a Városgondnokság, nagyon nagy költségvetéssel dolgozik, mely évről évre folyamatosan emelkedett, melyért köszönet illeti a társintézményeket, a hivatal dolgozóit, valamint a kollégáit is.

**Dobos László polgármester:** Vitára bocsátotta a napirendet.

Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** Elismerését fejezte ki és gratulált Molnár Pál igazgató úrnak, valamint a Városgondnokság minden dolgozójának, majd röviden ismertette a tájékoztatót. Kiemelte, hogy nagyon széleskörű, rendkívül szerteágazó tevékenységet végez a Városgondnokság. Igazgató úr rálátása, hozzáértése nagyon sokat segít abban, hogy a sokrétű feladatait az intézmény színvonalasan meg tudja valósítani.

**Dobos László polgármester:** Megerősítette Karcagi Nagy Zoltán képviselő úr véleményét, hogy igazgató úr kiváló munkát végez. Összességében nagyon kemény, hasznos munkák, nehéz ezt összefogni és összetartani. Igazgató úrnak és munkatársainak köszönetet mondott a közérdekében végzett munkájukért, majd gratulált és további jó munkát, erőt, egészséget kívánt.

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 9 igen szavazat. 2 tartózkodás. Nemleges szavazat nem volt.

**257/2017. (X.26.) „kt.” sz. h a t á r o z a t**

**a Városi Önkormányzat Városgondnoksága tevékenységéről**

A Karcag Városi Önkormányzat Képviselő-testülete a Városi Önkormányzat Városgondnoksága tevékenységéről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Városi Önkormányzat Városgondnoksága, 5300 Karcag, Villamos u. 109.

|  |  |
| --- | --- |
| **2. napirendi pont:** | Tájékoztató a Karcagi Többcélú Kistérségi Társulás Szociális Szolgáltató Központ működéséről 2016. évben |

**Dobos László polgármester:** Szót adott Kun Csilla intézményvezető asszonynak, aki szóbeli kiegészítést kívánt tenni.

**Kun Csilla a Karcagi Többcélú Kistérségi Társulás Szociális Szolgáltató Központ intézményvezetője:** A Szociális Szolgáltató Központ 2016. évben változatos és mozgalmas évet zárt, köszönhetően ezt a jogszabályi módosításoknak. A tavalyi évben is folyamatosan végezték feladataikat. A tájékoztatóban foglalt néhány adat ismertetésével érzékeltette az elmúlt év munkáját. Mindezekért köszönetet mondott kollégáinak és természetesen a fenntartó önkormányzatnak, a Karcagi Többcélú Kistérségi Társulásnak, hogy a szükséges feltételeket biztosították, illetve folyamatosan biztosítják.

Kérdés, hozzászólás van-e?

**Nagyné László Erzsébet képviselő, a Szociális és Egészségügyi Bizottság elnöke:** A bizottság megtárgyalta a Szociális Szolgáltató Központ tájékoztatóját és elismerve az intézmény vezetésének és dolgozóinak kitartó, szorgalmas tavaly évi munkáját megköszönve, támogatta a tájékoztatót.

**Pánti Ildikó képviselő, a Szociális és Egészségügyi Bizottság tagja:** Mint az Idősek Klubjában delegált képviselő, a klubélet sokszínűségéről, eredményességéről szólt, ahol az idős emberek nagyon jól érzik magukat. Elismeréssel beszélt a házi segítségnyújtásról, az ebédkihordásról, mely óriási segítség az idősök számára. Gratulált az intézménynek és kérte tegyék továbbra is hivatástudattal végzett munkájukat, mert nagy szükség van rá.

További kérdés, észrevétel nem hangzott el.

**Dobos László polgármester:** Egyetértett az elhangzottakkal, további sikereket, jó egészséget kívánt intézményvezető asszonynak és minden munkatársának.

Itt köszönte meg Pánti Ildikó képviselő asszonynak azt az önkéntes, odafigyelő munkáját, amit folyamatosan tanúsít az intézmény irányában.

Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**258/2017. (X.26.) „kt.” sz. h a t á r o z a t**

**a Karcagi Többcélú Kistérségi Társulás Szociális Szolgáltató Központ működéséről**

A Karcag Városi Önkormányzat Képviselő-testülete a Karcagi Többcélú Kistérségi Társulás Szociális Szolgáltató Központ működéséről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Karcagi Többcélú Kistérségi Társulás Szociális Szolgáltató Központ, 5300 Karcag, Püspökladányi u. 33.

|  |  |
| --- | --- |
| **3. napirendi pont:** | Javaslat a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló rendelet-tervezetre |

**Dobos László polgármester:** Jogszabályváltozás miatt rendeletben kell szabályozni. A szakbizottság is tárgyalta a napirendet és támogatta.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 9 igen, 2 nem szavazat. Tartózkodás nem volt.

**Karcag Városi Önkormányzat Képviselő-testületének**

**14/2017. (X.27.) önkormányzati rendelete**

**a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól**

KarcagVárosi Önkormányzat Képviselő-testülete az Alaptörvény 32. cikk (2) bekezdésében és a településkép védelméről szóló 2016. évi LXXIV. törvény 12. § (4) bekezdésében biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva - figyelemmel a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012 (XI. 8.) Korm. rendelet 29. §-ában foglaltakra is – a következőket rendeli el:

**I. Fejezet**

**A rendelet hatálya**

**1. §** E rendelet hatálya Karcag város településfejlesztési koncepciójának, integrált településfejlesztési stratégiájának, településrendezési eszközeinek, településképi arculati kézikönyvének és településképi rendeletének készítése, módosítása során a 3. § szerinti partnerekre, valamint a partnerségi egyeztetés szabályaira terjed ki.

**2. §**Karcag város településfejlesztési koncepciójának (a továbbiakban: koncepció), integrált településfejlesztési stratégiájának (a továbbiakban: stratégia), településrendezési eszközeinek, településképi arculati kézikönyvének és településképi rendeletének vagy azok módosításának a lakossággal, érdekképviseleti, civil és gazdálkodó szervezetekkel, vallási közösségekkel történő véleményeztetése a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (a továbbiakban: Korm. rendelet) és jelen rendeletben meghatározott szabályok szerint történik.

**II. Fejezet**

**A partnerek meghatározása**

**3. §** A partnerségi egyeztetésben az alábbi természetes személyek, jogi személyek és jogi személyiséggel nem rendelkező szervezetek (a továbbiakban: partnerek) vehetnek részt:

a) a település közigazgatási területén ingatlannal rendelkezni jogosult természetes vagy jogi személy vagy jogi személyiséggel nem rendelkező szervezet,

b) a karcagi székhellyel, telephellyel rendelkező gazdálkodó szervezet,

c) a karcagi székhellyel bejegyzett civil szervezet,

d) a környezet védelmének általános szabályairól szóló 1995. évi LIII. törvény 98. § (2) bekezdés c) pontja alapján a településrendezési eszközök véleményezési eljárásába - a partnerségi egyeztetés megkezdése előtt legalább 30 napnál korábban - a polgármesternél írásban bejelentkező egyéb szervezet.

**III. Fejezet**

**A partnerek tájékoztatásának módja és eszközei**

**4. §** (1) **Koncepció vagy stratégia készítése** esetén a partnerek tájékoztatása – a Korm. rendelet szerinti előzetes és munkaközi tájékoztató keretében –

a) közterületen elhelyezett önkormányzati hirdetőfelületen,

b) a karcagi helyi újságban, és

c) a www. karcag.hu honlapon közzétett hirdetmény útján, továbbá

d) lakossági fórum keretén belül szóban történik.

(2) **A koncepció és a stratégia módosítása** esetén a partnerek tájékoztatása az elkészült tervezetről – a Korm. rendelet szerinti munkaközi tájékoztató keretében –a www.karcag.huhonlapon közzétett hirdetmény útján történik.

**5. §Településképi arculati kézikönyv** (a továbbiakban: kézikönyv), **településképi rendelet készítése vagy módosítása** esetén a partnerek tájékoztatása – a Korm. rendelet szerinti előzetes és munkaközi tájékoztató keretében –

a) közterületen elhelyezett önkormányzati hirdetőfelületen,

b) a karcagi helyi újságban, és

c) a www.karcag.hu honlapon közzétett hirdetmény útján, továbbá

d) lakossági fórum keretén belül szóban történik.

**6. §** (1) **Településrendezési eszközök teljes eljárásban** történő készítése, módosítása esetén a partnerek tájékoztatása – a Korm. rendelet szerinti előzetes és munkaközi tájékoztató keretében –

a) közterületen elhelyezett önkormányzati hirdetőfelületen,

b) a karcagi helyi újságban, és

c) a www.karcag.huhonlapon közzétett hirdetmény útján, továbbá

d) lakossági fórum keretén belül szóban történik.

(2) **Településrendezési eszközök egyszerűsített eljárásban** történő készítése, módosítása esetén a partnerek tájékoztatása az elkészült tervezetről – a Korm. rendelet szerinti munkaközi tájékoztató keretében –

a) közterületen elhelyezett önkormányzati hirdetőfelületen,

b) a karcagi helyi újságban, és

c) a www. karcag.hu honlapon közzétett hirdetmény útján, továbbá

d) lakossági fórum keretén belül szóban történik.

(3) **Településrendezési eszközök tárgyalásos eljárásban** történő készítése, módosítása esetén – a (4) bekezdés szerinti eset kivételével, - a partnerek tájékoztatása az elkészült tervezetről, - a Korm. rendelet szerinti munkaközi tájékoztató keretében –

a) közterületen elhelyezett önkormányzati hirdetőfelületen,

b) a karcagi helyi újságban, és

c) a www.karcag.hu honlapon közzétett hirdetmény útján, továbbá

d) lakossági fórum keretén belül szóban történik.

(4) **Településrendezési eszköz készítésének vagy módosításának tárgyalásos eljárása során**, **a Kormány által rendeletben kihirdetett veszélyhelyzet esetén**, az érintett településen a veszélyhelyzet következményeinek a felszámolása vagy a további, közvetlenül fenyegető veszélyhelyzet megelőzése miatt indokolt, a partnerek tájékoztatása az elkészült tervezetről – a Korm. rendelet szerinti munkaközi tájékoztató keretében, - awww.karcag.huhonlapon közzétett hirdetmény útján történik.

(5) **Településrendezési eszközök állami főépítészi eljárásban** történő készítése, módosítása esetén a partnerek tájékoztatása az elkészült tervezetről – a Korm. rendelet szerinti munkaközi tájékoztató keretében – a www.karcag.hu honlapon közzétett hirdetmény útján történik.

**7. §** (1) **A hirdetménynek – előzetes tájékoztató esetén** - **tartalmaznia kell**:

a) a Korm. rendelet 37. § (3) bekezdésében foglaltakkal összhangban az érintett államigazgatási szervek számára tájékoztatásra bocsájtott dokumentumot,  
b) a partnerek észrevételeinek benyújtására nyitva álló határidőt és  
c) a postacímet vagy elektronikus levélcímet, ahova az észrevétel megküldhető.

(2) **A hirdetménynek – munkaközi tájékoztató esetén - tartalmaznia kell**:  
a)az érintett államigazgatási szervek számára tájékoztatásra bocsájtott dokumentumokat, tárgyalásos és állami főépítészi eljárás esetén, legalább a tervezet összefoglaló leírását és az elkészült jóváhagyandó munkarészeket,  
b) a partnerek észrevételeinek benyújtására nyitva álló határidőt és  
c) a postacímet vagy elektronikus levélcímet, ahova az észrevétel megküldhető.

**8. §** A lakossági fórum összehívására és lebonyolítására a Karcag Városi Önkormányzat Képviselő-testületének Szervezeti és Működési Szabályzatáról szóló önkormányzati rendeletében foglalt szabályozás az irányadó.

**IV. Fejezet**

**A javaslatok, vélemények dokumentálásának, elfogadásának és nyilvántartásának módja**

**9. §** (1) A partnerek a lakossági fórumon szóban észrevételt tehetnek, amelyet jegyzőkönyvbe kell foglalni. Alakossági fórumot követő15 napon belül, valamint lakossági fórum hiányában a hirdetmény közzétételétől számított 15 napon belül a partnerek írásos észrevételeket tehetnek az alábbi módokon:

a)    papíralapon a Polgármesternek címezve, a Karcag Városi Önkormányzat címére (5300 Karcag, Kossuth tér 1.)történő megküldéssel, vagy  
b)    elektronikus levélben a hirdetményben meghatározott e-mail címre történő megküldéssel, amennyiben a hirdetmény ilyet tartalmaz.

(2) Azt a partnert, aki az (1) bekezdés szerint közzétett határidőn belül véleményt nem nyilvánított, javaslatot nem tett, a határidő leteltét követően hozzájáruló partnernek kell tekinteni, az egyeztetés további szakaszaiban és elfogadási szakaszban egyaránt.

(3) Tárgyalásos eljárásban, az egyezető tárgyalás vonatkozásában az eljárásban érintett partnernek az egyeztető tárgyalást megelőző partnerségi egyeztetésben jogszabályon alapuló ellenvéleményt tett partnert kell tekinteni.

(4) Az (1) bekezdés szerint beérkezett vélemények tisztázása érdekében a polgármester a véleményező partnerrel meghívásos egyeztető tárgyalás keretében további egyeztetést kezdeményezhet, amelyről jegyzőkönyvet kell készíteni.

(5) Azt a partnert, aki a partnerségi egyeztetés során határidőn belül véleményt nem adott, vagy adott, de a (4) bekezdés szerinti meghívásos egyeztető tárgyaláson a meghívás ellenére nem vett részt, kifogást nem emelő partnernek kell tekinteni, az egyeztetés további szakaszaiban és elfogadási szakaszban egyaránt.

(6)    A beérkezett javaslatokat, véleményeket a főépítész az (1) bekezdésben megjelölt határidő elteltét követően továbbítja az arculati kézikönyv, településképi rendelet, fejlesztési dokumentum vagy a településrendezési eszköz készítésével megbízott tervezőnek.

(7)    A tervező a véleményekkel, javaslatokkal kapcsolatos szakmai véleményét – a tervezési szerződésben megállapított határidőben - megküldi az önkormányzat részére, a Polgármesternek címezve.

(8)    A szakmai javaslatok alapján a főépítész a vélemények, javaslatok elfogadására, el nem fogadás esetén indokolására vonatkozó döntés-tervezetet készít.

**10. §** (1) A beérkezett vélemények, javaslatok elfogadásáról vagy el nem fogadásáról, az el nem fogadás indokolásáról– a (2) bekezdésben foglalt kivétellel -a képviselő-testület dönt.

(2)    Településrendezési eszköz tárgyalásos vagy állami főépítészi eljárásban történő lefolytatása esetén a beérkezett partneri vélemények, javaslatok elfogadásáról vagy el nem fogadásáról, az el nem fogadás indokolásáról a Polgármester dönt.

(3) Minden a partnerségi egyeztetéssel kapcsolatos Korm. rendeletben és jelen rendeletben nem szabályozott kérdésben a Polgármester dönt, a vonatkozó eljárási szabályok megtartása mellett.

**11. §** (1) A jelen rendeletben foglaltak szerint beérkezett véleményeket, javaslatokat a főépítész a tárgy és az eljárási szakasz rögzítésével, a beérkezés sorrendjében nyilvántartja.

(2) Az (1) bekezdés szerinti nyilvántartás legalább az alábbiakat tartalmazza:  
a) a véleményező, javaslattevő nevét, továbbá lakhelyét, székhelyét, vagy telephelyét,

b) a vélemény beérkezésének időpontját,   
b) a vélemény, javaslat rövid tartalmát,  
c) a véleményezési szakasz lezáró, vagy a 10. § (2) bekezdés szerinti döntést követően a véleményt, javaslatot elfogadó, vagy elutasító képviselő-testületi határozat számát, illetve a Polgármester döntését.

(3) Az (1) bekezdés szerinti dokumentumokat a közfeladatot ellátó szervek iratkezelésére vonatkozó szabályok szerint, az ott meghatározott határidőig kell őrizni.

**V. Fejezet**

**Az elfogadott koncepció, stratégia, kézikönyv, településképi rendelet és településfejlesztési eszköz nyilvánosságát biztosító intézkedések**

**12. §** A Polgármester – a feladatkör szerint illetékes szervezeti egységek útján – gondoskodik az elfogadott koncepció, stratégia, kézikönyv, településképi rendelet és településrendezési eszköz elfogadást követő 15 napon belüli közzétételéről, awww.karcag.hu honlapon. A honlapon történő közzététel nem mentesít a Korm. rendelet 43. és 43/B. §-a szerinti egyéb közzétételi szabályok teljesítése alól.

**13. §** Az elfogadott koncepcióról, stratégiáról és ezek módosításáról szóló, a Korm. rendelet 30. § (13) bekezdésben foglaltak szerinti tájékoztatásról a polgármester a főépítész útján gondoskodik.

**VI. Fejezet**

**Záró rendelkezések**

**14. §** (1) E rendelet a kihirdetését követő napon lép hatályba.

(2) Ezen rendelet rendelkezéseit a rendelet hatályba lépését követően induló egyeztetési eljárásokban kell alkalmazni, kivéve a településképi arculati kézikönyv és a településképi rendelet elkészítésével kapcsolatos egyeztetéseket.

Karcag, 2017. október 16.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**Á L T A L Á N O S I N D O K O L Á S**

A jogalkotásról szóló 2010. évi CXXX. törvény (továbbiakban: Jat) vonatkozó rendelkezése alapján a jogszabály tervezetéhez a jogszabály előkészítője indoklást csatol.

A településkép védelméről szóló 2016. évi LXXIV. törvény (továbbiakban: törvény) értelmében a települési önkormányzat a településkép védelmét önkormányzati rendeletben (településképi rendeletben) biztosítja. A településképi rendelet szakmai megalapozása érdekében településképi arculati kézikönyv készül.

A törvény által felhatalmazást kap az önkormányzat, hogy a széleskörű társadalmi bevonás és a nyilvánosság biztosítása érdekében, a helyi adottságoknak megfelelően rendeletben állapítsa meg a településfejlesztési koncepció, az integrált településfejlesztési stratégia, a településrendezési eszközök, a kézikönyv és a településképi rendelet készítéséhez, módosításához a lakosság, érdekképviseleti, civil és gazdálkodó szervezetekkel, vallási közösségekkel (partnerek) történő (partnerségi) egyeztetés részletes szabályait.

A rendelet megalkotását jogszabályváltozás indokolta.

A rendelet hatályba léptető rendelkezése a Jat. vonatkozó előírásai alapján került meghatározásra.

**R É S Z L E T E S I N D O K O L Á S**

1. §-hoz

A rendelet hatályáról rendelkezik.

1. §-hoz

A lakossággal, érdekképviseleti, civil és gazdálkodó szervezetekkel, vallási közösségekkel történő véleményeztetés szabályairól rendelkezik.

1. §-hoz

A partnerségi egyeztetésben résztvevő partnerek, szervezetek meghatározásáról rendelkezik.

1. §-hoz

Koncepció vagy stratégia készítése, módosítása esetén a partnerek tájékoztatásának módjáról rendelkezik.

1. §-hoz

Településképi arculati kézikönyv, településképi rendelet készítése vagy módosítása esetén a partnerek tájékoztatásának módjáról rendelkezik.

1. §-hoz

Településrendezési eszközök készítése, módosítása esetén a partnerek tájékoztatásának módjáról rendelkezik.

1. §-hoz

A hirdetmények tartalmáról rendelkezik.

1. §-hoz

A lakossági fórum összehívására és lebonyolítására vonatkozó szabályokról rendelkezik.

1. §-hoz

A véleményezés módjáról, és a beérkezett véleményekkel kapcsolatos további teendőkről rendelkezik.

1. §-hoz

A beérkezett partneri vélemények, javaslatok elfogadásának módjáról rendelkezik.

1. §-hoz

A beérkezett vélemények, javaslatok nyilvántartásának módjáról rendelkezik.

1. §-hoz

Az elfogadott koncepció, stratégia, kézikönyv, településképi rendelet és településrendezési eszköz közzétételéről rendelkezik.

1. §-hoz

Az elfogadott koncepcióról, stratégiáról és ezek módosításáról szóló

tájékoztatásról rendelkezik.

1. §-hoz

A rendelet hatályba lépéséről rendelkezik.

|  |  |
| --- | --- |
| **4. napirendi pont:** | Javaslat a helyi népszavazás kezdeményezéséhez szükséges választópolgárok számának megállapításáról szóló rendelet-tervezetre |

**Dobos László polgármester:** Javasolta, hogy a helyi népszavazás kezdeményezéséhez szükséges választópolgárok száma 20 %-ban kerüljön megállapításra.

Kérdés, hozzászólás van-e?

**Andrási András képviselő:** Javasolta, hogy a 20 % helyett, 15 %-ban állapítsák meg azt a létszámot, amivel a városban lehet népszavazást kezdeményezni. Véleménye szerint a 15 % lenne elegendő és megfelelő létszám ahhoz, hogy egy népszavazási kezdeményes indokolt legyen.

További kérdés, észrevétel nem hangzott el.

**Dobos László polgármester:** A 15 %-os népszavazási kezdeményezési ügyrendi javaslatot tette fel szavazásra, aki egyet ért kézfeltartással jelezze!

**A képviselő-testület döntése:** 9 nem, 2 igen szavazat. Tartózkodás nem volt.

A képviselő-testület nem fogadta el az ügyrendi javaslatot, így az eredeti előterjesztés és a rendelet-tervezet elfogadását javasolta. Aki egyetért, kézfeltartással jelezze.

**A képviselő-testület döntése:** 9 igen, 2 nem szavazat. Tartózkodás nem volt.

**Karcag Városi Önkormányzat Képviselő-testületének 15/2017. (X.27.) rendelete**

**a helyi népszavazás kezdeményezéséhez szükséges választópolgárok számának megállapításáról**

Karcag Városi Önkormányzat Képviselő-testülete az Alaptörvény 31. cikk (2) bekezdése alapján biztosított jogkörében, figyelemmel a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ában kapott felhatalmazás alapján, az Alaptörvény 32. cikk (1) bekezdésének a) pontjában meghatározott feladatkörében eljárva a következőket rendeli el:

1. **§** A képviselő-testület helyi népszavazást köteles elrendelni, ha azt Karcag város választópolgárainak húsz százaléka kezdeményezte.
2. **§** A helyi népszavazás kezdeményezésére, a népszavazási eljárás lefolytatására a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvényben foglaltak az irányadóak.
3. **§**  E rendelet a kihirdetését követő napon lép hatályba, ezzel egyidejűleg hatályát veszti a helyi népszavazásról, népi kezdeményezésről szóló 20/1999. (XI.24.) önkormányzati rendelet és az azt módosító 11/2004. (II.11.) önkormányzati rendelet.

Karcag, 2017.10.17.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**Á L T A L Á N O S I N D O K O L Á S**

A jogalkotásról szóló 2010. évi CXXX. törvény (a továbbiakban: Jat.) 22. § (2) bekezdése alapján az önkormányzati rendeletek felülvizsgálatáról a jegyző gondoskodik.

A Karcag Városi Önkormányzat hatályos rendeleteinek felülvizsgálata során megállapítást nyert, hogybekövetkezett jogszabály változások miatt a helyi népszavazásról, népi kezdeményezésről szóló 20/1999. (XI.24.) önkormányzati rendelet hatályon kívül helyezése és új rendelet megalkotása szükséges a helyi népszavazás kezdeményezéséhez szükséges választópolgárok számáról.

**R É S Z L E T E S I N D O K O L Á S**

**1. § -hoz**

Meghatározza a helyi népszavazást kezdeményező választópolgárok számát.

**2. § -hoz**

A helyi népszavazás kezdeményezésére, a népszavazási eljárásra vonatkozó jogszabályi hivatkozást tartalmazza.

**3. § -hoz**

Rendelkezik a rendelet hatályba lépéséről, valamint a hatályba lépéssel egyidejűleg hatályát vesztő rendeletről.

|  |  |
| --- | --- |
| **5. napirendi pont:** | Javaslat a hivatali helyiségen kívüli és hivatali munkaidőn túli házasságkötés és bejegyzett élettársi kapcsolat létesítése engedélyezésének szabályairól és díjairól szóló rendelet‑tervezetre |

**Dobos László polgármester:** A rendeletek felülvizsgálata a jegyző feladata, a jelenleg hatályos anyakönyvi rendelet tartalmi felülvizsgálata során megállapítást nyert, hogy annak bevezető rendelkezése már nem hatályos jogszabályhelyre hivatkozik, ezért indokolt egy új rendelet megalkotása.

Kérdés, hozzászólás van-e?

**Pánti Ildikó képviselő:** Képviselői javaslattal élt a helyi rendelet módosítására. Javaslata lakossági kérés alapján fogalmazódott meg, legyen arra lehetőség, hogy az 50. vagy további kerek házassági évfordulót ünneplő házaspárok, ha ismételten meg akarják erősíteni házassági fogadalmukat a városházán az anyakönyvezető előtt, akkor legyen erre lehetőség. A korábbi rendelet ezt szabályozta, az új pedig nem.

**Dobos László polgármester:** Támogatta a javaslatot, de úgy, hogy ne most módosítsák a rendeletet-tervezetet, hanem egy bizottsági szakra tegyék át, és ha a bizottság megtárgyalta, valamint támogatja, akkor egy következő alkalommal be tudják illeszteni a rendeletbe.

További kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**Karcag Városi Önkormányzat Képviselő-testületének**

**16/2017. (X.27.) önkormányzati rendelete**

**a** **hivatali helyiségen kívüli és hivatali munkaidőn túli házasságkötés és bejegyzett élettársi kapcsolat létesítése engedélyezésének szabályairól és díjairól**

A Karcag Városi Önkormányzat Képviselő-testülete az anyakönyvi eljárásról szóló 2010. évi I. törvény 96. § a)–b) pontjában meghatározott jogalkotói jogkörében és az Alaptörvény 32. cikk (1) bekezdés a) pontjában meghatározott feladatkörében eljárva a következő rendeletet alkotja:

A rendelet hatálya

**1.§** E rendelet hatálya Karcag város közigazgatási területén megtartott házasságkötésekre és bejegyzett élettársi kapcsolat létesítésére, valamint ezen eljárásban közreműködő a Karcagi Polgármesteri Hivatalban (a továbbiakban: Hivatal) anyakönyvvezetői feladatokat ellátó köztisztviselőkre terjed ki.

Értelmező rendelkezések

**2.§** E rendelet alkalmazásában

*Anyakönyvi esemény*: házasságkötés, bejegyzett élettársi kapcsolat létesítése.

*Hivatali helyiség*: a Hivatal I. számú Díszterme, vagy az anyakönyvi esemény lebonyolítására alkalmas a Hivatalban arra kijelölt helyiség.

*Hivatali munkaidő*: a Hivatal Szervezeti és Működési Szabályzatában meghatározott munkarend.

*Külső helyszín*: a hivatali helyiségen kívüli, arra alkalmas egyéb helyiség vagy helyszín.

*Rendkívüli körülmény*: valamelyik házasulónak közeli halállal fenyegető egészségi állapota.

*Különös méltánylást érdemlő eset*: valamely házasulónak a vallási meggyőződése.

A hivatali helyiségen kívüli, valamint a hivatali munkaidőn túli anyakönyvi esemény engedélyezésének szabályai

**3.§** **(1)** Anyakönyvi esemény a munka törvénykönyvéről szóló 2012. évi I. törvényben meghatározott munkaszüneti nap kivételével hivatali munkaidőn túl pénteken 13:30 órától 18:00 óráig, szombaton – és különös méltánylást érdemlő esetben vasárnap – 9:00 órától 19:00 óráig terjedő időszakban engedélyezhető.

**(2)** A hivatali helyiségen kívül anyakönyvi esemény, - az anyakönyvi eljárásról szóló 2010. évi I. törvényben (a továbbiakban: Aet.) megfogalmazott feltételeken túl - akkor engedélyezhető, ha az anyakönyvvezető meggyőződött a helyiség alkalmasságáról. Külső helyszínnek kizárólag olyan hely fogadható el, ahol az esemény méltósága, tekintélye nem csorbul, és a személyi adatok és az anyakönyvi iratok megfelelő védelme biztosított.

**(3)** Egyházi szertartás helyszínén anyakönyvi esemény nem tartható. Vendéglátóhelyen egyedi elbírálás alapján, megfelelő körülmények biztosítása esetén engedélyezhető az anyakönyvi esemény.

**(4)** A hivatali helyiségen kívüli anyakönyvi esemény engedélyezése során figyelemmel kell lenni a hivatali helyiségbe előjegyzett és felvett anyakönyvi eseményekre, azok lebonyolítását a hivatali helyiségen kívüli anyakönyvi esemény nem veszélyeztetheti.

**(5)** Hivatali munkaidőben az anyakönyvvezető hivatalos helyiségén kívül, - kivéve a rendkívüli körülményt- anyakönyvi esemény nem engedélyezhető.

Díjfizetési kötelezettség

**4.§ (1)** A hivatali helyiségben a hivatali munkaidőn túli anyakönyvi eseményekért 8.000.-Ft. díjat kell megfizetni.

**(2)** A hivatali helyiségen kívüli és egyben hivatali munkaidőn túli anyakönyvi esemény díja 65.000.-Ft.

**(3)** Hivatali munkaidőben hivatali helyiségen kívül, anyakönyvi esemény csak rendkívüli körülmény esetén engedélyezhető, mely díjmentes.

Az anyakönyvvezető díjazása

**5.§ (1)** Az Aet. 19. § (2) bekezdése alapján, a hivatali munkaidőn kívül közreműködő anyakönyvvezetőt választása szerint a közszolgálati tisztviselőkről szóló törvényben meghatározott szabadidő vagy a (2) bekezdésben meghatározott díjazás illeti meg, melyről az anyakönyvvezetőnek minden év december 31-éig a következő évre vonatkozóan nyilatkoznia kell.

**(2)** A hivatali munkaidőn túl közreműködő anyakönyvvezetőt amennyiben az (1) bekezdésben meghatározottak szerint a díjazást választotta

**a)** a hivatali helyiségben megtartott anyakönyvi esemény után esetenként bruttó 10.000.- Ft

**b)** a hivatali helyiségen kívül megtartott anyakönyvi esemény után esetenként bruttó 25.000.- Ft illeti meg, havonta elszámolva.

Záró rendelkezések

**6.§ (1)** Ez a rendelet a kihirdetését követő napon lép hatályba.

**(2)** E rendelet hatályba lépésével egyidejűleg hatályát veszti a Karcag Város Önkormányzata Képviselő-testületének A házasságkötés és bejegyzett élettársi kapcsolat hivatali munkaidőn és – helyiségen kívüli engedélyezésének szabályairól és díjairól szóló 19/2011.(VII.29.) önkormányzati rendelete.

K a r c a g, 2017. október 16.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**Á L T A L Á N O S I N D O K O L Á S**

A jogalkotásról szóló 2010. évi CXXX. törvény (a továbbiakban: Jat.) 22. § (2) bekezdése alapján az önkormányzati rendeletek felülvizsgálatáról a jegyző gondoskodik.

A házasságkötés és bejegyzett élettársi kapcsolat hivatali munkaidőn és - helyiségen kívüli engedélyezésének szabályairól és díjairól szóló Karcag Város Önkormányzata Képviselő-testületének 19/2011. (VII.29.) önkormányzati rendelete tartalmi felülvizsgálata során megállapítást nyert, hogy annak preambuluma az 1982. évi 17. tvr-re utal, mely 2014. július 1-jétől már nem hatályos. A Jat. 8. § (2) bekezdése alapján nem lehet módosítani egy rendelet bevezető részét, ezért a kisebb módosítások ellenére is indokolt egy új rendelet megalkotása.

**R É S Z L E T E S I N D O K O L Á S**

**1.§-hoz**

A rendelet területi és személyi hatályát szükséges szabályozni.

**2. §-hoz**

A rendeletben használt fogalmak egyértelműsége érdekében szükséges az értelmező rendelkezések megalkotása.

**3. §-hoz**

A magasabb szintű jogszabályban nem, vagy nem teljes részletességgel meghatározott eljárási szabályokat rögzíti, illetve az anyakönyvi események hivatali helyiségen kívüli, valamint a hivatali munkaidőn túli lebonyolítására rendelkezésre álló időszakokat határozza meg.

**4.§-hoz**

A házasulók és a bejegyzett élettársi kapcsolatot létesítők által fizetendő díjakat szabályozza. Ezeknek a díjaknak fedeznie kell a munkaidőn túli anyakönyvi események során jelentkező hivatali többletköltségeket. A rendelet-tervezetben szereplő díjak úgy kerültek megállapításra, hogy fedezetet nyújtsanak az anyakönyvi eseményekkel kapcsolatos kiadásokra.

Munkaidőben a házasságkötés és a bejegyzett élettársi kapcsolat létesítése továbbra is díjmentes.

**5.§-hoz**

Az anyakönyvvezetők díjazását szabályozza.

Az anyakönyvi eljárásról szóló 2010. évi. I. törvény 19. § (2) bekezdése alapján, a hivatali munkaidőn kívül közreműködő anyakönyvvezetőt választása szerint a közszolgálati tisztviselőkről szóló törvényben meghatározott szabadidő helyett az önkormányzati rendeletben meghatározott díjazás illeti meg.

**6.§-hoz**

A rendelet hatályba lépéséről, valamint a régi rendelet hatályon kívül helyezéséről rendelkezik.

|  |  |
| --- | --- |
| **6. napirendi pont:** | Javaslat a települési önkormányzatok rendkívüli önkormányzati támogatása igénylésére |

**Dobos László polgármester:** Volt már ilyen pályázat, kaptak is támogatást, de van lehetőség további forrás kiegészítésre pályázni. Javasolta, hogy éljenek ezzel a lehetőséggel. A szakbizottság tárgyalta és támogatta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**259/2017. (X. 26.) „kt.” sz. h a t á r o z a t**

**a települési önkormányzatok rendkívüli önkormányzati támogatása igényléséről**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) és f) pontjában meghatározott jogkörében, a Magyarország helyi önkormányzatairól szóló 2011. évi CLXXXIX törvény 10. § (1) bekezdésében biztosított feladatkörében eljárva az alábbiak szerint dönt:

1. A Karcag Városi Önkormányzat működőképességének megőrzése, valamint kötelező feladatainak biztosítása céljából, a Magyarország 2017. évi központi költségvetéséről szóló 2016. évi XC. törvény 3. számú melléklete III. 1. pontja alapján rendkívüli önkormányzati támogatás iránti pályázatot kíván benyújtani.
2. A Képviselő-testület felkéri a Karcagi Polgármesteri Hivatalt az 1. pontból adódó feladatok elvégzésére.
3. A Képviselő-testület felhatalmazza az Önkormányzat Polgármesterét és Jegyzőjét a pályázathoz szükséges nyilatkozatok megtételére és a pályázat benyújtására.

Felelős: Szabóné Bóka Réka, költségvetési csoportvezető

Határidő: 2017. november 20.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben

|  |  |
| --- | --- |
| **7. napirendi pont:** | Javaslat az Országos Mentőszolgálat Alapítvány támogatására |

**Dobos László polgármester:** Az Országos Mentőszolgálat Alapítvány megkereste az önkormányzatot, hogy valamilyen formában segítsék a helyi mentőszolgálatot. Javasolta, hogy 50 ezer Ft összegben speciális égési kötszerekkel támogassák a Karcag Mentőállomás mentőautóinak felszerelését.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**260/2017. (X. 26.) „kt.” sz. h a t á r o z a t**

**az Országos Mentőszolgálat Alapítvány támogatásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében és az államháztartáson kívüli források átvételéről és átadásáról szóló 21/2015. (XI.27.) önkormányzati rendeletében biztosított feladatkörében eljárva az alábbiak szerint dönt:

1. A Képviselő-testület az Országos Mentőszolgálat Alapítványt Karcag Mentőállomás mentőautóinak speciális égési kötszerekkel történő felszerelésének érdekében 50.000,‑ Ft-tal támogatja.
2. A Képviselő-testület felkéri a Karcagi Polgármesteri Hivatalt a határozat 1. pontjából eredő feladatok végrehajtására.

Felelős: Szabóné Bóka Réka Költségvetési, Gazdálkodási és Kistérségi Iroda költségvetési csoportvezető

Határidő: 2017. november 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Országos Mentőszolgálat Alapítvány, 1182 Budapest, Királyhágó u. 70., 1704 Budapest, Pf. 131.

|  |  |
| --- | --- |
| **8. napirendi pont:** | Javaslat a karcagi általános iskolák felvételi körzeteire a Jász-Nagykun-Szolnok Megyei Kormányhivatal részére |

**Dobos László polgármester:** A körzeteket meg kell határozni minden évben. A szakbizottság is tárgyalta, támogatta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**261/2017. (X. 26.) „kt.” sz. h a t á r o z a t**

**a karcagi általános iskolák felvételi körzeteiről a Jász-Nagykun-Szolnok Megyei Kormányhivatal részére**

Karcag Városi Önkormányzat Képviselő-testülete az Alaptörvény 32. cikk (1) bekezdése b) pontjában meghatározott jogkörében, a Magyarország helyi önkormányzatairól szóló 2011. évi CLXXXIX törvény 10. § (1) bekezdésében valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1) bekezdésében biztosított feladatkörében eljárva a határozat melléklete szerinti javaslatot teszi a Jász-Nagykun-Szolnok Megyei Kormányhivatal Szolnoki Járási Hivatal részére a karcagi általános iskolák felvételi körzetének kialakítására.

**Felelős:** Dobos László polgármester

**Határidő:** 2017. november 30.

Erről értesülnek:

1. Karcag Városi Önkormányzat Képviselő-testület tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Jász-Nagykun-Szolnok Megyei Kormányhivatal 5000 Szolnok Kossuth L. u. 2
6. Karcagi Polgármesteri Hivatal

- Nagyné Major Mária, intézményi és civil kapcsolatok ügyintézője helyben

**2612017. (X.26.) „kt.” sz. határozat melléklete**

|  |  |
| --- | --- |
| **Karcagi Arany János Általános Iskola**  **(5300 Karcag, Arany János utca 15-2.)** | |
| Albert utca | Maros utca |
| Apavár utca | Mészáros utca |
| Arany J. utca | Napsugár utca |
| Asztag utca | Pap Béla utca |
| Attila utca | Petőfi utca |
| Baross utca | Püspökladányi utca |
| Bethlen G. utca | Rácz Laci utca |
| Bura S. utca | Rigó J. utca |
| Déli utca | Sarkantyús utca |
| Délibáb utca | Szabó József utca |
| Fás utca | Széchenyi I. sgt. |
| Fürj utca | Szélmalom utca |
| Gyarmati utca | Szivárvány utca |
| Haladás utca | Szondi utca |
| Hold utca | Takács P. utca |
| Honvéd utca | Tó utca |
| Jókai utca | Tompa utca |
| Jónás B. utca | Túzok utca |
| Kerekes I. utca | Vajda utca |
| Kinizsi utca | Vasút utca |
| Kisújszállási utca 2-34., 1-51. | Vágóhíd utca |
| Madách utca | Vida utca |
| Madarász I. utca | Villamos utca |
| Magyari I. utca | Zrínyi utca |

|  |  |
| --- | --- |
| **Karcagi Általános Iskola és Alapfokú Művészeti Iskola Kiskulcsosi Általános Iskolai Tagintézménye (5300 Karcag Kisújszállási utca 112.)** | |
| Akácos utca | Kőrös utca |
| Báthori utca | Kurtakert kert |
| Bihari utca | Magyarka tanya |
| Bodrog utca | Mándoki-Kongur I. utca |
| Cseresznyés utca | Mikszáth K. utca |
| Dankó P. utca | Móricz Zs. utca |
| Dráva utca | Partoskert |
| Duna utca | Pipacs utca |
| Futó I. utca | Rába utca |
| Gépgyár utca | Rokkantkert |
| Hegyesbori utca | Sajó utca |
| Hunyadi utca | Sáfránylóger |
| Kalász utca | Szamos utca |
| Kékvirág utca | Szentannai S. utca |
| Kisföldek Téglagyár telep | Szűcs Sándor utca |
| Kisújszállási utca 53-tól, 36-tól | Tégláskert |
| Kodály Z. utca | Tisza utca |
| Kolduskert | Völgyeskert |
| Komiszkert | Völgyeskert 2 |
| Kölcsey utca | Zugkert |

|  |  |  |
| --- | --- | --- |
| **Karcagi Általános Iskola és Alapfokú Művészeti Iskola Kováts Mihály Általános Iskolai Tagintézménye (5300 Karcag, Kálvin u. 9.)** | | |
| Ács utca | Györffy István utca | Nagyvénkert |
| Ady E. utca | Hajnal utca | Nap utca |
| Ág utca | Halom utca | Nefelejcs utca |
| Ágota utca | Harmat utca | Nyár utca |
| Agyag utca | Hideg utca | Pacsirta utca |
| Alkotmány utca | Hortobágyi utca | Pálya utca |
| Árok utca | Horváth F. utca | Pernyés utca |
| Árpád utca | Huszár utca | Pillangó utca |
| Bajcsy-Zsilinszky utca | IV.Béla király utca | Rákóczi F. utca |
| Bajza utca | Jándi utca | Reggel utca |
| Barackos utca | József A. utca | Rét utca |
| Bem utca | Juhász Gyula utca | Rimaszombathy utca |
| Bercsényi utca | Kacsóh utca | Rózsa utca |
| Béke utca | Kálmán utca | Rövid utca |
| Bimbó | Kálvária utca | Sallai utca |
| Bíró utca | Kálvin utca | Sándor utca |
| Bocskai utca | Kántor Sándor utca | Selyem utca |
| Búzavirág utca | Kápolna utca | Sólyom utca |
| Carceus Márton utca | Kátai Gábor utca | Soós István utca |
| Csathó utca | Kazinczy utca | Sport utca |
| Csend utca | Keleti utca | Szegfű utca |
| Cserepes | Kemény P. utca | Szeles utca |
| Csillag utca | Kertész József utca | Szent I. sgt. |
| Csokonai utca | Ketel utca | Szent László utca |
| Csősz utca | Kígyó utca | Szív utca |
| Damjanich utca | Kisfaludi utca | Szövetkezet utca |
| Daru utca | Kiss A. utca | Táncsics Mihály körút |
| Deák krt. | Kisvénkert | Tanyák |
| Déryné utca | Koppány utca | Tavasz utca |
| Diófa utca | Kórház utca | Tégláskert kert |
| Dózsa György utca | Kossuth L. utca | Telep utca |
| Egyetértés utca | Kossuth tér | Temető utca |
| Eötvös utca | Kun utca | Tilalmasi Állami Gazdaság Telep |
| Epreskert utca | Kungát utca | Tiszta utca |
| Erdei utca | Kuthen utca | Toldi utca |
| Erkel F. utca | Külterület ház | Tőkés utca |
| Erzsébet utca | Lehel utca | Új utca |
| Északi út | Liget utca | Városudvar |
| Fecske utca | Liliom utca | Varró utca |
| Forint utca | Madarasi utca | Vásártéri Malom Ház |
| Fürdő utca | Magyar utca | Virág utca |
| Füredi utca | Mester utca | Vörösmarty utca |
| Görbe utca | Munkácsy utca | Zádor utca |
| Gyep utca | Munkás utca | Zöldfa utca |

|  |  |
| --- | --- |
| **9. napirendi pont:** | Javaslat a DIGI Távközlési és Szolgáltató Korlátolt Felelősségű Társasággal kötendő bérleti szerződésekre |

**Dobos László polgármester:** A cég elképzelése szerint két távközlési toronnyal és a víztornyon lévő bázisállomással elengedő lefedettséget tudnak biztosítani Karcag település számára.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Az előterjesztésnek két határozati javaslata van. Elsőként a "***a Karcag, belterület 2375 hrsz. alatti ingatlan DIGI Távközlési és Szolgáltató Kft. részére történő részbeni bérbeadásáról***" című határozati javaslatot bocsátotta szavazásra. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**262/2017. (X.26.) „kt.” sz. határozat**

**a Karcag, belterület 2375 hrsz. alatti ingatlan DIGI Távközlési és Szolgáltató Kft. részére történő részbeni bérbeadásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében eljárva az alábbiak szerint dönt:

1. A Képviselő-testület a DIGI Távközlési és Szolgáltató Korlátolt Felelősségű Társaság (székhely: 1134 Budapest, Váci út 35., cégjegyzékszám: 01-09-667975, adószám: 12175136-2-44, képviseli: Florin Ungureanu ügyvezető) részére bérbe adja a Karcag, belterület 2375 hrsz. alatt bejegyzett, kivett közút megnevezésű 1 ha 4053 m2 nagyságú ingatlan közösen kijelölt 250 m2 területű részét mobil távközlési torony létesítése és üzemeltetése céljából a következő feltételekkel:
   * A bérbeadás időtartama:

Felek a bérleti szerződést annak aláírásától kezdődően 2029. június 15-ig, határozott időtartamra kötik.

* + A szerződés hatálya automatikusan meghosszabbodik 5 évvel, amennyiben a Felek a szerződés lejártát180 nappal megelőzően nem nyilatkoznak, hogy a szerződést nem kívánják meghosszabbítani.
  + Bérleti díj összege:

1.100.000 Ft/év, a díjfizetés esedékessége negyedéves.

Az első számla kiállításának időpontja: A Bérbeadó a bérleti díjra a kivitelezés megkezdése napját követően jogosult.

* Bérbeadó jogosult a bérleti díjat 2020. január 1. napjától évente módosítani a tárgyévet megelőző évre (az év január-december időszakára) vonatkozó, a KSH által hivatalosan közzétett fogyasztói árindex változás mértékéig.

1. A Képviselő-testület felhatalmazza a Karcag Városi Önkormányzat Polgármesterét, hogy a bérleti szerződést az 1. pontban meghatározott Bérlővel kösse meg.
2. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2017. november 15.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. DIGI Távközlési és Szolgáltató Kft. 1134 Budapest, Váci út 35. /Költségvetési, Gazdálkodási és Kistérségi Iroda Gazdálkodási Csoport által/

**Dobos László polgármester:** Következő a **"*a Karcag, belterület 6515/4 hrsz. alatti ingatlan DIGI Távközlési és Szolgáltató Kft. részére történő részbeni bérbeadásáról"*** című határozati javaslat, aki egyetért kézfeltartással jelezze!

**A képviselő-testület döntése:** 11 igen szavazat. Nemleges szavazat és tartózkodás nem volt.

**263/2017. (X.26.) „kt.” sz. határozat**

**a Karcag, belterület 6515/4 hrsz. alatti ingatlan DIGI Távközlési és Szolgáltató Kft. részére történő részbeni bérbeadásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében eljárva az alábbiak szerint dönt:

1. A Képviselő-testület a DIGI Távközlési és Szolgáltató Korlátolt Felelősségű Társaság (székhely: 1134 Budapest, Váci út 35., cégjegyzékszám: 01-09-667975, adószám: 12175136-2-44, képviseli: Florin Ungureanu ügyvezető)részére bérbe adja a Karcag, belterület 6515/4 hrsz. alatt bejegyzett, kivett telephely megnevezésű 8242 m2 nagyságú ingatlan közösen kijelölt 250 m2 területű részét mobil távközlési torony létesítése és üzemeltetése céljából a következő feltételekkel:
   * A bérbeadás időtartama:

Felek a bérleti szerződést annak aláírásától kezdődően 2029. június 15-ig, határozott időtartamra kötik.

* + A szerződés hatálya automatikusan meghosszabbodik 5 évvel, amennyiben a Felek a szerződés lejártát180 nappal megelőzően nem nyilatkoznak, hogy a szerződést nem kívánják meghosszabbítani.
  + Bérleti díj összege:

1.100.000 Ft/év, a díjfizetés esedékessége negyedéves.

Az első számla kiállításának időpontja: A Bérbeadó a bérleti díjra a kivitelezés megkezdése napját követően jogosult.

* Bérbeadó jogosult a bérleti díjat 2020. január 1. napjától évente módosítani a tárgyévet megelőző évre (az év január-decemberidőszakára) vonatkozó, a KSH által hivatalosan közzétett fogyasztói árindex változás mértékéig.

1. A Képviselő-testület felhatalmazza a Karcag Városi Önkormányzat Polgármesterét, hogy a bérleti szerződést az 1. pontban meghatározott Bérlővel kösse meg.
2. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2017. november 15.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. DIGI Távközlési és Szolgáltató Kft. 1134 Budapest, Váci út 35. /Költségvetési, Gazdálkodási és Kistérségi Iroda Gazdálkodási Csoport által/

|  |  |
| --- | --- |
| **10. napirendi pont:** | Javaslat a Karcag, Dózsa György út 2. szám alatti, 43 m2 alapterületű nem lakás céljára szolgáló helyiség riadom Kft. részére történő bérbeadására |

**Dobos László polgármester:** A nevezett kft. könyvelői és tervezői iroda működtetés céljára venné bérbe ezt az ingatlant.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**264/2017. (X. 26.) „kt.” sz. határozat**

**a Karcag, Dózsa György út 2. szám alatti, 43 m2 alapterületű nem lakás céljára szolgáló helyiség Triadom Kft. részére történő bérbeadásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében, valamint a Mötv. 13. § (1) bekezdés 9. pontjában meghatározott feladatkörében eljárva, továbbá a Karcag Városi Önkormányzat Képviselő-testületének a Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 21/2013. (VI. 28.) rendeletének 23. § b) pontja alapján az alábbiak szerint dönt:

1. A Karcag Városi Önkormányzat (a továbbiakban: Bérbeadó) bérbe adja a tulajdonában lévő 2. pontban meghatározott ingatlant az alábbi feltételekkel:
2. Az ingatlan adatai:

Helye: Karcag, Dózsa György út 2.

Helyrajzi szám: 156

Megnevezés: kivett lakóház, udvar, kereskedelmi egység

Alapterülete: 2783 m2, melyből bérbeadásra kerül 43m2 alapterületű nem lakás céljára szolgáló helyiség.

1. A bérlő adatai:

Triadom Kft. (székhely: 8225Szentkirályszabadja, Esze Tamás utca 16., adószám: 26084800-2-19, cégjegyzékszám: 19-09-519289) (a továbbiakban: Bérlő).

1. A bérbeadás időtartama:

Bérleti időszak: 2017. november 1. napjától 2019. december 31. napjáig.

1. A bérleti díj összege 35.000 Ft/hó+ÁFA, azaz Harmincötezer forint/hó+ÁFA

A bérleti díj évente felülvizsgálatra és a szükséges mértékben megemelésre kerül.

A Bérlő a bérleti díjat havonta előre, minden hónap 15. napjáig köteles megfizetni a Karcagi „Erőforrás” Vagyonhasznosító és Szolgáltató Kft. (5300 Karcag, Kossuth tér 14.) által biztosított csekken, vagy folyószámlára történő utalással.

1. Egyéb feltételek:

* Bérlő köteles a helyiséget rendeltetésszerűen használni.
* Bérbeadó a helyiséget rendeltetésszerű használatra alkalmas állapotban adja át Bérlőnek. A Bérlő a helyiséget megtekintett állapotban veszi bérbe, tisztában van a helyiség műszaki állapotával. A bérlemény rendeltetésszerű használatának módját és jogcímét a Bérbeadó képviselői ellenőrizhetik, melyet a Bérlő tűrni és biztosítani köteles. Az ingatlan üzemeltetője a Karcagi „Erőforrás” Kft. (5300 Karcag, Kossuth tér 14.), a továbbiakban: üzemeltető.
* Bérlő a helyiségben tűz- és robbanásveszélyes, illetve balesetet okozó anyagokat nem tárolhat. Amennyiben az előírást megszegve ilyen anyagokat tart, vagy rendeltetésellenesen használ, illetve elmulasztja a berendezések szükség szerinti, szakemberrel történő ellenőriztetését és ezzel veszélyhelyzetet idéz elő, kárt okoz a helyiségben, az okozott kárért felelősséggel tartozik.
* A bérleti díj nem tartalmazza a külön szolgáltatások díjait és az üzemeltetés költségeit. Ezekkel kapcsolatban a Bérlő köteles a közüzemi szolgáltatók felé fogyasztóként bejelentkezni, és velük külön megállapodást kötni. Köteles továbbá az üzemeltető részére meghatalmazást adni a szolgáltatókkal való kapcsolattartásra és ügyintézésre. A szolgáltatókkal kötött szerződést és a meghatalmazást a megkötéstől számított 30 napon belül az üzemeltetőnek be kell mutatnia. A bérleti szerződés időtartama alatt a Bérlő a nevére átírt közműszerződések alapján fizetett közüzemi fogyasztás befizetett számláit köteles az üzemeltető illetékes ügyintézőjének havi rendszerességgel bemutatni
* Ha a Bérlő a bérleti díj megfizetésére megállapított időpontig a bérleti díjat nem fizeti meg, a Bérbeadó a Bérlőt a teljesítésre írásban felszólítja. Ha a Bérlő a felszólításnak 8 napon belül nem tesz eleget, a Bérbeadó további 8 napon belül írásban felmondással élhet.
* A Bérlő saját költségén köteles karbantartani és felújítani a helyiség burkolatait, nyílászáróit, továbbá javítani, pótolni vagy cserélni a helyiség berendezési tárgyait (elektromos vezetékekhez tartozó kapcsolók és csatlakozóaljak stb.), illetve a Bérlőnek felróható magatartásból vagy a rendeltetéstől eltérő használat miatt szükségessé váló egyéb berendezések cseréjéről gondoskodni. Bérlő feladata ezenkívül az általa használt épület részek karbantartása, állagmegóvása, valamint az épület felújítási pályázatokban együttműködés a Bérbeadóval.
* A Bérbeadó köteles gondoskodni a jelen határozat előző bekezdésében meghatározott karbantartási és felújítási munkálatokon felül az épület karbantartásáról, állandó, üzemképes állapotáról.
* A bérlemény hóközi átadásának és leadásának időpontja tekintetében minden hónap 15. napja a fordulópont. Amennyiben a bérlemény Bérlőnek történő átadása a hónap 15. napját megelőzően történik, a Bérlőnek a teljes hónapra vonatkozó bérleti díjat, ha az átadás a hónap 15. napját követően történik, a fél hónapra vonatkozó bérleti díjat kell megfizetnie. Ha a bérlemény Bérlő általi leadása a hónap 15. napját megelőzően történik, a Bérlőnek a teljes hónapra vonatkozó bérleti díjat, ha a hónap 15. napját követően történik, a fél hónapra vonatkozó bérleti díjat kell megfizetnie.
* A Bérlő köteles Bérbeadónak 30 nappal korábban, írásban bejelenteni és írásbeli hozzájárulást kérni, ha a helyiséget átalakítja, bővíti, vagy ott az épület állagára, esztétikai megjelenésére, továbbá a szomszédos ingatlanokra is kiható beruházást kíván végezni. A kérelemhez csatolni kell a beruházási tervet és a költségvetést. A helyiségben végzett felújítás költsége a Bérlőt terheli, a bérleti díjba nem számítható be. A Bérbeadó hozzájárulása nem helyettesíti a jogszabályok által előírt hatósági engedélyek beszerzését. A bérleti szerződés megszűnésekor, a végleges kiköltözéskor a Bérlő az üzemeltetővel előzetesen egyeztetve, jegyzőkönyv alapján magával viheti az általa felszerelt tárgyak közül azokat, amelyek leszerelése a helyiséget nem rongálja.
* A Bérlő köteles tűrni a Bérbeadó és üzemeltető által végzett felújítással, karbantartással, javítással összefüggő feladatok elvégzését, és annak megvalósulása érdekében a Bérbeadóval együttműködni. E feladatok elvégzésének időtartamára a Bérlő másik helyiségben való elhelyezésre csak akkor tarthat igényt, ha a tervezett munkavégzés a 60 napot eléri, vagy meghaladja. A Bérlő a Bérbeadóval szemben kártérítési, kártalanítási igényt nem támaszthat. Ezen időtartam alatt a Bérlő bérleti díj fizetési kötelezettsége szünetel.
* Amennyiben a Bérlő bérleti jogát bármilyen jogcímen megszűnteti, vagy a Bérlőnek felróható okból a Bérbeadó a Bérlő bérleti jogát felmondja, a Bérlő az egyösszegű bérleti díj befizetéseként elismert és még le nem lakott bérleti díj összegére nem jogosult.
* A Bérlő által bérelt helyiség albérletbe nem adható, a bérleti jog nem cserélhető el, valamint az átruházáshoz hozzájárulás nem adható.
* Szerződő felek a szerződést határozott időre kötik, de azt bármelyik fél jogosult a határidő lejárta előtt, 15 nap felmondási időre közölt írásbeli nyilatkozatával felmondani.
* A Bérlő bérleti joga megszűnik a bérleti szerződésben megjelölt időpont vagy feltétel bekövetkezésével, illetve a jogszabályban meghatározott esetekben. A bérleti szerződés megszűnése után a Bérlő a helyiséget leltár szerint, tisztán és rendeltetésszerű használatra alkalmas állapotban, a tisztasági meszelés elvégzését követően köteles a Bérbeadónak visszaadni. Amennyiben a Bérlő a tisztasági meszelést a bérlemény leadásának időpontjára nem végzi el, az üzemeltető saját költségén elvégzi azt, és kiszámlázza a Bérlőnek, aki köteles a számlát kiegyenlíteni.

1. A Képviselő-testület felhatalmazza a Karcag Városi Önkormányzat Polgármesterét, hogy a helyiségbérleti szerződést a Bérlővel kösse meg.
2. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2017. november 15.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi „Erőforrás” Vagyonhasznosító és Szolgáltató Kft., 5300 Karcag, Kossuth tér 14.
8. Triadom Kft. 8225 Szentkirályszabadja, Esze Tamás utca 16. /Költségvetési, Gazdálkodási és Kistérségi Iroda Gazdálkodási Csoport által/

|  |  |
| --- | --- |
| **11. napirendi pont:** | Javaslat aKarcag-tilalmai Mezőgazdasági Korlátolt Felelősségű Társasággal kötendő a Társaság tulajdonában lévő kutak és vízhálózat bérletéről szóló megállapodásról, valamint a 99/2014.(IV.24.) „kt.” sz. határozat és az azt módosító határozatok hatályon kívül helyezéséről szóló 93/2015. (IV.30.) „kt” sz. határozat módosítására |

**Dobos László polgármester:** A Tilalmason található ingatlanok vízellátását hosszútávon egy új ivóvízhálózattal, valamint egy önkormányzati tulajdonú ivóvíztározó megépítésével szeretné megoldani az önkormányzat. Addig amíg ez megtörténik, javasolt a bérleti idő meghosszabbítása.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**265/2017. (X. 26.) “kt.” sz. h a t á r o z a t**

**a Karcag-Tilalmasi Mezőgazdasági Korlátolt Felelősségű Társasággal kötendő a Társaság tulajdonában lévő kutak és vízhálózat bérletéről szóló megállapodásról,valamint a 99/2014.(IV.24.) „kt.” sz. határozat és az azt módosító határozatok hatályon kívül helyezéséről szóló 93/2015. (IV.30.) „kt” sz. határozat módosításáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdése és 13. § (1) bekezdés 21. pontjában biztosított feladatkörében eljárva a Karcag-Tilalmasi Mezőgazdasági Korlátolt Felelősségű Társasággal kötendő a Társaság tulajdonában lévő kutak és vízhálózat bérletéről szóló megállapodásról, valamint a 99/2014.(IV.24.) „kt.” sz. határozat és az azt módosító határozatok hatályon kívül helyezéséről szóló 93/2015. (IV.30.) „kt” sz. határozatát (továbbiakban: Határozat) az alábbiak szerint módosítja:

1. A Határozat 1. pontjában szereplő „2015. május 01-től 2017. december 31-ig.” szövegrész helyébe a „2015. május 01-től 2018. június 30-ig” szövegrész kerül
2. A Képviselő-testület felhatalmazza a Karcag Városi Önkormányzat Polgármesterét, hogy a bérleti szerződés módosítását megkösse.

3. A Képviselő-testület felkéri a Karcagi Polgármesteri Hivatal Költségvetési, Gazdálkodási és Kistérségi Irodáját, hogy a 2018. évre vonatkozó (6 hónap) bérleti és egyéb díjra 2.400.000 Ft-ot a 2018. évi költségvetés rendelet tervezetébe építse be.

Felelős: Szabóné Bóka Réka költségvetési csoportvezető

Határidő: 2018. február 15.

4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Szabóné Bóka Réka költségvetési csoportvezető

Rózsa Sándor jegyző

Határidő: 2017. november 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Aljegyzői Iroda, helyben
6. Karcag Városi Önkormányzat önkormányzati tanácsadó, helyben
7. Karcag-Tilalmasi Mezőgazdasági Korlátolt Felelősségű Társaság, Varga Géza ügyvezető, 5308Karcag-Tilalmas 063 hrsz.

|  |  |
| --- | --- |
| **12. napirendi pont:** | Javaslat a Karcag, Széchenyi István sugárút 83. C épület fsz. 3. alatti 33,68 m2  alapterületű önkormányzati bérlakás pályázat útján történő bérbeadására |

**Dobos László polgármester:** Jelenleg az ingatlan üresen áll, most érdeklős van iránta. Javasolta a bérlakás megpályáztatását.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 11 igen szavazat. Nemleges szavazat és tartózkodás nem volt.

**266/2017. (X.26.) „kt.” sz. h a t á r o z a t**

**a Karcag, Széchenyi István sugárút 83. C. épület fsz. 3. alatti 33,68 m2  alapterületű önkormányzati bérlakás pályázat útján történő bérbeadásáról**

Karcag Városi Önkormányzat Képviselő-testülete a Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 21/2013. (VI. 28.) önkormányzati rendeletének (a továbbiakban: Lakásrendelet) 2. § (1) bekezdés a) pontjában biztosított jogkörében eljárva, továbbá a 4. § (1) bekezdése alapján az alábbiak szerint dönt:

1. Karcag Városi Önkormányzat pályázat útján bérbe adja a tulajdonában lévő alábbi ingatlanát.
2. Az ingatlan adatai:

Helye: Karcag, Széchenyi István sugárút 83. C. épület fsz. 3.

Helyrajzi száma: 5748

Művelési ága: lakóház, udvar

Alapterülete: 9504 m2-ből 33,68 m2 kerül bérbeadásra a lakáshoz tartozó udvarral (1 szoba, hálófülke, előszoba, főzőfülke, kamraszekrény, fürdőszoba-WC helyiségekből áll)

Komfortfokozata: komfortos

A lakás bérbeadása: megtekintett állapotában.

1. A pályázat nyertese a lakás bérleti jogát 2 év időtartamra szerzi meg.
2. A pályázati kiírás tartalmának és a pályázatok tartalmának meghatározása, valamint a pályáztatással kapcsolatban követendő eljárás a Lakásrendelet 4. § (1-12) bekezdése alapján történik.
3. A pályázati határidő eredménytelen letelte esetén a pályázatok benyújtásának határideje mindaddig 20-20 nappal hosszabbodik, amíg pályázat nem érkezik, vagy amíg a pályázatot Karcag Városi Önkormányzat Képviselő-testülete (a továbbiakban: Képviselő-testület) lezárja.
4. A Képviselő-testület felkéri Karcag Városi Önkormányzat Polgármesterét a pályázati kiírás összeállítására, közhírelésére és a pályázatok elbírálásának előkészítésére.
5. A Képviselő-testület felkéri a Karcagi Polgármesteri Hivatal Igazgatási és Szociális Irodáját a szükséges intézkedések megtételére.

Felelős: Dr. Bukács Annamária irodavezető

Határidő: azonnal

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda helyben
5. Karcagi Polgármesteri Hivatal, Igazgatási és Szociális Iroda, helyben
6. Karcagi „Erőforrás” Vagyonhasznosító és Szolgáltató Kft., Karcag, Kossuth tér 14.

**Dobos László polgármester:** Szünetet rendelt el.

***– Szünet –***

**Dobos László polgármester:** Bejelentette, hogy a 13-tól 18-ig terjedő napirendi pontok tárgyalásánál zárt ülést rendel el.

Tájékoztatta a jelenlévőket, hogy a Magyarország helyi önkormányzatairól szóló 2011. évi CLXXXIX. törvény 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Az ügyben érintett személyeknek, az adott napirend tárgyalásánál a hivatal köztisztviselői szólni fognak

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Dobos László polgármester:** Bejelentette, hogy a zárt ülés és egyben a napirendek megtárgyalásának a végére értek, a testület nyilvános ülés keretében folytatja munkáját.

Megkérte Rózsa Sándor jegyző urat, hogy ismertesse az **előzetes programokat.**

**Rózsa Sándor jegyző:**

* "**Október 26-án** kerül sor a Karcagi Nagykun Református Gimnázium és Egészségügyi Szakgimnázium 9. évfolyamos diákjainak gólyaestjére.
* **Október 26-án és 27-én** a JNSZ megyei diáksport napon röplabdában és labdarúgásban mérkőznek meg egymással a jelentkező iskolák a Városi Sportcsarnokban.
* **Október 27-én** a Világjárók sorozat vendége Disznós Imre Eskrima világbajnok lesz, aki Fülöp-szigeteki élményeiről számol be az Ifjúsági Házban.
* **Október 28-án** és 29-én a Kováts DSE és a Karcagi Sport Egyesület Péter László Asztalitenisz Emlékversenyt szervez a Városi Sportcsarnokban.
* **November 5-én NB II kézilabda mérkőzést rendeznek a Békéscsabai DSK és a Karcagi SE ifjúsági és felnőtt csapatainak részvételével.**
* November 10-én **a Városi Sportcsarnok ad otthont a *Térségi középiskolák, főiskolák és egyetemek börzéje – pályaválasztási kiállítás* című rendezvénynek. A középiskolákon túl idén bemutatkozási lehetőséget kapnak Debrecen, Nyíregyháza, Eger és Szolnok felsőoktatási intézményei is.**
* November 11-én rendezi meg az Ovigálát a Madarász Imre Egyesített Óvodaa Déryné Kulturális Központban.
* November 15-én **a** **2017/2018. évi** filharmóniai hangversenysorozat keretében a Szolnoki Szimfonikus Zenekar Kamaraegyüttesének *Ludas Matyi* című előadására várják az általános iskolásokat a Déryné Kulturális Központba.
* **November 15-én** este a [Kossuth-](https://hu.wikipedia.org/wiki/Kossuth-d%C3%ADj) és [Liszt Ferenc-díjas](https://hu.wikipedia.org/wiki/Liszt_Ferenc-d%C3%ADj) [előadóművész](https://hu.wikipedia.org/wiki/El%C5%91ad%C3%B3-m%C5%B1v%C3%A9szet), énekesnő Kovács Kati életmű koncertjét élvezheti a karcagi közönség a Déryné Kulturális Központban.
* **November 18-án** kerül sor a Karcagi Nagykun Református Gimnázium és Egészségügyi Szakgimnázium végzős diákjainak szalagavató ünnepségére a Déryné Kulturális Központban.
* **November 18-án és 19-én** HunLand Trade Kupa Országos Asztalitenisz Versenyt rendeznek a Városi Sportcsarnokban.
* **November 20-án** a MASZK Bábszínház előadásaira várják az óvodásokat és általános iskolásokat a Déryné Kulturális Központba.
* **November 25-én** kerül megrendezésre a *Karcagi Kolbász Ízesítő és Házipálinka Verseny.*
* A rendezvény ideje alatt kézműves termékek vására, valamint Hungarikum kézműves játszóház várja az érdeklődőket.
* **Ugyanezen a napon a Városi** **Sportcsarnok ad helyet** **a** Karcagi SE karate szakosztálya által szervezett XVII. Nagykun Karate Kupa versenynek.
* **November 26-án** a Városi Sportcsarnokban NB II-es mérkőzést játszanak a Karcagi SE felnőtt és ifjúsági kézilabda csapatai."

Mindenkit szeretettel várnak a város rendezvényeire.

**Dobos László polgármester:** Ismertette, hogy legközelebb, munkaterv szerint

**2017. november 30-án (csütörtökön) 15 órai**

kezdettel **közmeghallgatással** egybekötveülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, a kedves televíziónézők figyelmét, az ülés bezárta.

K. m. f.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |